### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 5. februar 2025 har vedtaget Magistratens foranstående indstilling af 28. januar 2025.

Magistratsafdelingen for Teknik og Miljø og Magistratsafdelingen for Børn og Unge udarbejder notat.

###

.

### Resume

Byrådet vedtog med budgettet for 2023-2026 at afsætte 161,7 mio. kroner (2025-priser) til om- og udbygning af [adresse].

Der søges med denne indstilling midler til projektering af byggeriet samt etablering af midlertidig undervisningskapacitet via ombygning af [adresse].

[adresse] har gennem de seneste år oplevet pres på undervisningskapaciteten. Dette pres forventes øget over de kommende ti år. Der er behov for en teknisk og pædagogisk modernisering af skolen, herunder udbygning af skolen på egen matrikel og modernisering af dele af den eksisterende bygning.

Projekteringen gennemføres med bred inddragelse af ledelse, medarbejdere, forældre i skole og klubtilbud, lokalområdet, foreninger og øvrige interessenter. I løbet af 2024 er det undersøgt, hvor og hvordan skolen kan udbygges på baggrund af tre forskellige muligheds- og volumenstudier.

### Beslutningspunkter

Det indstilles:

At 1) der godkendes anlægsbevilling på 23,1 mio. kr. til midlertidig undervisningskapacitet til [adresse] ved ombygning af en del af [adresse] og til projektering af modernisering og udbygning af [adresse], som finansieres fra anlægsreserven til udbygning af [adresse].

At 2) der frigives rådighedsbeløb på 23,1 mio. kr. i perioden 2025-2030 jf. afsnit 6, tabel 2 til projektering og bygherrerådgivning på [adresse] samt til midlertidig undervisningskapacitet på [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 28-01-2025

Mike Ravn: 7

Fremsendes til [adresse] med bemærkning, at Magistraten i mødet den 28. januar 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Børn og Unges indstilling af 17. december 2024.

Borgmester Ernst Christensen var forhindret i at deltage i sagens behandling.